সব ভাল হলেও শেষটায় রয়ে গেল ফাঁক। কিডনি প্রতিস্থাপনের পর এসএসকেএম হাসপাতালে মৃত্যু হল মধুমিতা বিশ্বাসের। শুক্রবার কলকাতায় অঙ্গদানের বিরল নজির গড়েছিলেন সাঁতরাগাছির বাসিন্দা কল্যাণী সরকার ও তাঁর পরিবার। প্রতিস্থাপন ব্যর্থ হলেও অমর হয়ে রইল সেই বৃহত্ প্রচেষ্টা। 
 নিজস্ব প্রতিবেদন: সব ভাল হলেও শেষটায় রয়ে গেল ফাঁক। কিডনি প্রতিস্থাপনের পর এসএসকেএম হাসপাতালে মৃত্যু হল মধুমিতা বিশ্বাসের। শুক্রবার কলকাতায় অঙ্গদানের বিরল নজির গড়েছিলেন সাঁতরাগাছির বাসিন্দা কল্যাণী সরকার ও তাঁর পরিবার। প্রতিস্থাপন ব্যর্থ হলেও অমর হয়ে রইল সেই বৃহত্ প্রচেষ্টা।  শুক্রবারই এসএসকেএম হাসপাতালে দক্ষিণ ২৪ পরগনার আমতলার বাসিন্দা মধুমিতার দেহে কল্যাণীদেবীর একটি কিডনি প্রতিস্থাপিত করা হয়। কিডনি বিকল হয়ে দেড় বছর ধরে ডায়ালিসিস চলছিল তাঁর। দীর্ঘ অস্ত্রোপচারের পরেও শেষরক্ষা করতে পারলেন না চিকিত্সকরা। শনিবার ভোর রাতে মৃত্যু হয় ২৬ বছরের তরুণী মধুমিতার।